मुलुकी देवानी (संहिता) ऐन, २०७४

रूपले सम्पत्ति पाएको मानिनेछ । दफा ४१७: निजी सम्पत्ति हस्तान्तरण गर्न सक्ने : कुनै व्यक्तिले आफ्नो निजी सम्पत्ति कसैको मञ्जुरी नलिई कुनै व्यक्तिलाई हस्तान्तरण गर्न सक्नेछ । दफा ४१८: संयुक्त सम्पत्ति बिक्री गरी हस्तान्तरण गर्न सकिने : दफा ४१८, उपदफा (१): संयुक्त सम्पत्ति बिक्री गरी हस्तान्तरण गर्नु पर्दा त्यस्तो सम्पत्तिका सबै स्वामित्ववालाहरूको मञ्जुरीले हस्तान्तरण गर्न सकिनेछ । दफा ४१८, उपदफा (२): उपदफा (१) बमोजिम सबै स्वामित्ववालाहरू संयुक्त सम्पत्ति हस्तान्तरण गर्न मञ्जुर नभएमा पनि कुनै स्वामित्ववालाले आफ्नो हक वा हिस्साको सम्पत्ति हस्तान्तरण गर्न सक्नेछ । दफा ४१८, उपदफा (३): उपदफा (१) बमोजिम कुनै स्वामित्ववालाको हक वा हिस्साको संयुक्त सम्पत्ति हस्तान्तरण गर्दा प्राविधिक दृष्टिले त्यस्तो भाग छुट्याउन नमिल्ने भएमा र त्यस्तो सम्पत्ति अन्य स्वामित्ववालाले लिन चाहेमा स्वामित्ववालाहरू बीच एक आपसमा मञ्जुर गरेको मूल्यमा लिन पाउनेछ । दफा ४१८, उपदफा (४): एकभन्दा बढी स्वामित्ववालाहरूले संयुक्त सम्पत्ति लिन चाहेमा सबभन्दा बढी मूल्य तिर्न मञ्जुरी गर्ने स्वामित्ववालाले त्यस्तो सम्पत्ति लिन पाउनेछ । दफा ४१८, उपदफा (५): उपदफा (३) मा जुनसुकै कुरा लेखिएको भए तापनि कुनै स्वामित्ववालाको हक वा हिस्साको सम्पत्ति अन्य स्वामित्ववालाले लिन नचाहेमा र त्यस्तो सम्पत्ति छुट्याई हस्तान्तरण गर्न प्राविधिक दृष्टिले नमिल्ने भएमा संयुक्त सम्पत्तिको सम्पूर्ण हिस्सा बिक्री गरी दफा ४१८, उपदफा (६): उपदफा (१) विपरीत कसैले संयुक्त सम्पति हस्तान्तरण गरेमा त्यस्तो सम्पत्तिमा निजको जे जति हक वा हिस्सा कायम छ त्यति सम्पति मात्र हस्तान्तरण गरेको मान्य हुनेछ र निजको हक वा हिस्साभन्दा बढी हस्तान्तरण भएको सम्पति सम्बन्धित व्यक्तिले फिर्ता लिन पाउनेछ । दफा ४१९: मञ्जुरी नलिई सगोलको सम्पति हस्तान्तरण गर्न नपाउने : दफा ४१९, उपदफा (१): कसैले पनि सगोलका अंशियारको लिखित मञ्जुरी नलिई सगोलको सम्पति कसैलाई हस्तान्तरण गर्न पाउने छैन । दफा ४१९, उपदफा (२): उपदफा (१) मा जुनसुकै कुरा लेखिएको भए तापनि सगोलको सम्पति हस्तान्तरण गर्दा सगोलका अंशियार लिखतमा साक्षी बसेको भए निजको मञ्जुरी लिएको मानिनेछ । दफा ४१९, उपदफा (३): उपदफा (१) विपरीत कसैले सगोलको सम्पति हस्तान्तरण गरेमा त्यस्तो सम्पत्तिमा निजको जे जति हक वा हिस्सा छ त्यति सम्पति मात्र हक हस्तान्तरण गरेको मान्य हुनेछ । निजको हक वा हिस्साभन्दा बढी हस्तान्तरण भएको सम्पति सम्बन्धित अंशियारले फिर्ता लिन पाउनेछ । दफा ४२०: घर व्यवहारको लागि सगोलको सम्पति बिक्री गर्न सक्ने : दफा ४१९ मा जुनसुकै कुरा लेखिएको भए तापनि घरको मुख्य व्यक्तिले घर व्यवहारको लागि चल सम्पत्तिमा सबै र अचल सम्पत्तिमा आधासम्म कसैको मञ्जुरी नलिइकन सगोलको सम्पति बिक्री गर्न सक्नेछ । दफा ४२१: अर्काको सम्पति हस्तान्तरण गर्न नहुने : दफा ४२१, उपदफा (१): कसैले पनि अर्काको हक र स्वामित्वको सम्पति अन्य व्यक्तिलाई हस्तान्तरण गर्न पाउने छैन । दफा ४२१, उपदफा (२): उपदफा (१) विपरीत कसैले सम्पति हस्तान्तरण गरेमा त्यस्तो लिखत वा कारोबार बदर हुनेछ । दफा ४२१, उपदफा (३): उपदफा (१) बमोजिम हक हस्तान्तरण गरेको सम्पति वास्तविक स्वामित्वालाले दावी गरेमा त्यस्तो सम्पति प्राप्त गर्ने व्यक्तिले त्यस्तो सम्पति सम्बन्धित स्वामित्वालालाई फिर्ता गर्नु पर्नेछ । दफा ४२१, उपदफा (४): कसैको हराएको वा चोरी भएको सम्पति कसैले फेला पारेको भए त्यस्तो सम्पतिको स्वामित्वालाले त्यसरी सम्पति हराएको वा चोरी भएको मितिले तीन वर्षभित्र त्यस्तो सम्पतिमा आफ्नो स्वामित्व रहेको सबुत सहित दाबी गर्न सक्नेछ । दफा ४२१, उपदफा (५): उपदफा (४) बमोजिम कसैले त्यस्तो सम्पति दाबी गर्न आएमा त्यस्तो सम्पति फेला पार्ने व्यक्तिले त्यस्तो सम्पति संरक्षण मुलुकी देवानी (संहिता) ऐन, २०७४